Heta – Henkilökohtaisten Avustajien Työnantajien Liitto ry
HetaHelp-uutiskirje: Työsopimuslain muutokset
1/2017

Työsopimuslakiin muutoksia
Mikä muuttui avustajan työnantajan kannalta?

Vuoden 2017 alussa astui voimaan joukko työsopimuslain muutoksia, joiden tarkoituksena on madaltaa kynnystä uuden työntekijän palkkaamiseen. Tässä uutiskirjeessä käsitellyissä kysymyksissä kannattaa olla erityisen huolellinen ja ottaa Heta-Liiton neuvontaan yhteyttä, jos uusista asioista herää kysymyksiä. Val- taosassa Heta-Liiton jäsenten työsuhteissa nämä muutokset eivät kuitenkaan millään lailla akuutisti muu- ta asioita, vaan avustajien työsuhteet ja uusien työntekijöiden palkkaaminen voivat varsin pitkälti jatkua samoin kuin ennen.

Muutoksia koeaikaan

Työsopimuslaki muuttui 1.1.2017 niin, että koeajan enimmäiskestoa pidennettiin kuuteen kuukauteen. Heta-Liiiton ja JHL:n välisessä työehtosopimuksessa on kuitenkin sovittu, että koeaika on enintään 4 kuu- kautta toistaiseksi voimassa olevissa työsuhteissa. Heta-Liiton jäsenten työsuhteissa noudatetaan tä- män vuoksi edelleen seuraavaa työehtosopimuksen kohtaa:

”Työsuhteen alussa voidaan sopia enintään neljän kuukauden koeajasta, jonka kuluessa työsopimus voidaan puolin ja toisin purkaa. Alle 8 kuukauden määräaikaisessa työsuhteessa koeaika saa olla enin- tään puolet työsopimuksen kestosta.”

Koeajan laskenta on erityisen tärkeää, jos työnantaja harkitsee työsuhteen päättämistä koeaikapurkuna. Tällöin kannattaa aina tarkistaa, että koeaikapurku tehdään silloin, kun koeaika on voimassa.

Takaisinottovelvollisuus   lyheni

Tuotannollisella tai taloudellisella irtisanomisperus- teella irtisanotun takaisinottovelvollisuuden  kestoa

lyhennetään pääsääntöisesti neljään kuukauteen. Henkilökohtaisessa avussa tämä tilanne koskee työnantajaa suhteellisen harvoin. Asia voi kuitenkin tulla vastaan esimerkiksi silloin, jos kunta olisi vä- hentänyt henkilökohtaista apua ja pian sen jälkeen myöntänytkin lisää. Samoin voi olla, jos henkilö olisi hetkeksi siirtynyt käyttämään pelkästään palveluse- teliä, mutta syystä tai toisesta palaakin oman avus- tajan työnantajaksi.

Määräaikainen  työsopimus  pitkäaikaistyöttö-
män kanssa

Määräaikaisen työsopimuksen tekemisen ilman perusteltua syytä on jatkossa mahdollista enintään vuoden ajaksi, jos palkattava henkilö on ollut työ- ja elinkeinotoimiston (TE-toimisto) ilmoituksen perus- teella yhtäjaksoisesti työtön työnhakija edellisen 12 kuukauden ajan. Ideana on madaltaa kynnystä pit- käaikaistyöttömän palkkaamiseen. Heta-Liiton laki- miehet suosittelevat, että työnantajat hankkivat tar- vittaessa asiasta lisätietoja esimerkiksi Heta-Liiton neuvonnasta tai TE-toimistosta ennen sopimuksen tekemistä uuden säännöksen perusteella.

Ennen tällaisen työsopimuksen tekemistä työnanta- jalla tulee olla selvä ja ajantasainen TE-toimistosta saatu tieto siitä, että henkilö todella on lain tarkoit- tama pitkäaikaistyötön:

•	Työnantaja voi pyytää TE-toimistolta tietoa työ- hön sopivista pitkäaikaistyöttömistä.
•	Palkattava henkilö voi itse toimittaa työnantajal- le todistuksen työttömyydestä. Todistus ei saa olla kovinkaan vanha. Todistuksen päivämäärän ja työsuhteen alkamisen välillä ei saisi olla kulu- nut kahta viikkoa pitempää aikaa.

Työsopimus voidaan tehdä määräaikaisena pitkäai- kaistyöttömän kanssa, vaikka työnantajalla olisi py- syvä työvoiman tarve. Sopimukseen liittyy kuitenkin rajoituksia keston ja sopimuksen uusimisen suhteen:

•	Sopimuksen enimmäiskesto on yksi vuosi. Työn- antaja voi kuitenkin tehdä pitkäaikaistyöttömän kanssa useita alle vuoden mittaisia määräaikai- sia työsopimuksia.
•	Sopimus voidaan uusia vuoden kuluessa ensim- mäisen määräaikaisen työsopimuksen alkami- sesta enintään kahdesti. Sopimuksia voi siis olla enintään kolme, ja viimeisen sopimuksen tulee alkaa ennen kuin ensimmäisen sopimuksen alka- misesta on kulunut yhtä vuotta. Sopimusten yh- teenlaskettu kesto saa olla enintään yksi vuosi.
•	

Lisätietoja työsopimuslain muutoksista ja muista henkilökohtaisen avustajan työnantajuuteen liittyvistä kysymyksistä saa Heta-Liiton HetaHelp-neuvontapalvelusta:

HetaHelp-puhelinneuvonta puh. 02 4809 2401
arkisin klo 9-11

HetaHelp on Sosiaali- ja terveysjärjestöjen avustuskeskuksen (STEA) rahoittama ja käyttäjille maksuton palvelu.

Heta-Liiton uutiskirjeissä käsitellään yksittäisiä henkilökohtaisen avustajan työnantajuuteen liittyviä kysymyksiä. Mikäli Heta- Liiton uutiskirjeitä välitetään eteenpäin, tulee kirjeen sisältö välittää lyhentämättömänä ja muokkaamattomana sekä mainita lähde. Heta-Liiton uutiskirjeitä on mahdollista hyödyntää esimerkiksi vammaispalvelun viranomaisviestintää täydentävänä materiaalina mutta ei sen korvaajana. Jos kirjettä hyödynnetään viranomaisviestinnässä, tulee viranomaisen aina varmistua välittämiensä tietojen oikeellisuudesta ja ajantasaisuudesta.
Heta — Henkilökohtaisten Avustajien Työnantajien Liitto ry
Tykistökatu 6 B, 20520 Turku • toimisto puh. 02 4809 2400 ark. klo 9-11 • HetaHelp-neuvontapalvelu puh. 02 4809 2401
ark. klo 9-11 • heta@heta-liitto.fi • www.heta-liitto.fi • www.facebook.com/hetaliitto • www.twitter.com/hetaliitto